Irman Gusman

H. **Irman Gusman**, S.E., MBA gala **Datuak Rajo Nan Labiah** () adolah saurang politikus jo pengusaha kayu dari Indonesia. Inyo pernah manjabat sabagai Ketua Dewan Perwakilan Daerah (DPD) RI dari 2009 sampai dibarantian pado 2016 dek kasus operasi tangkap tangan dek Komisi Pemberantasan Korupsi (KPK).

Irman Gusman mamulai karir politiknyo sajak taun 1999 sajak duduak sabagai anggota Majelis Permusyawaratan Rakyat Republik Indonesia untuak mewakili Sumatera Barat. Pado Pemilu 2004, Irman nan dikenal sabagai panggagas lahirnyo DPR RI, dipiliah sabagai anggota DPD RI untuak mewakili Sumatera Barat dan manjadi Wakil Ketua DPD RI basamo Ginandjar Karatasasmita sabagai Ketua DPD RRI periode partamo.

## Latar belakang

Irman iolah anak dari Gusman Gaus jo Janimar Kamili dari Guguak Tabek Sarojo, Agam. Apaknyo pernah duduak sabagai Rektor Universitas Muhammadiyah Sumatera Barat, sedangkan bundonyo anak dari padagang ameh nan cukup tanamo. Irman adolah anak kaduo dari 14 badunsanak. Sekolah Dasar inyo tempuh salamo 5 taun karano manuruik hasil tes psikologi inyo nilai IQ inyo tinggi. Lanjuiklah inyo di SMP Negeri 3 Padang jo SMP Don Bosco Padang, tapi bapindah dan tamek di SMA Negeri 2 Padang pado taun 1979. Irman lanjuik ka pandidikan sarjana di Fakultas Ekonomi Universitas Kristen Indonesia (UKI) pado taun 1984, hinggo Master of Business Administration (MBA) di University of Bridgeport, Amerika Serikat pado taun 1987. Salamo di UKI, inyo aktif dalam Himpunan Mahasiswa Islam.

## Kasus korupsi
Pado tanggal 5 Oktober 2016, Irman dibarantian dari jabatannyo sabagai Ketua DPD RI. Pambarantian Itu dek inyo tatangkok dalam operasi tangkap tangan Komisi Pencegahan Korupsi (KPK) pado 17 September 2016 dek dugaan korupsi pakaro kuota gula impor. Irman manjadi anggota DPD patamo nan tatangkok dalam operasi tangkap tangkap KPK. Sasudah bara sidang di Mahkamah Tipikor Jakarta pado 20 Februari 2017, majelis hakim manvonis Irman dipanjaro 4,5 taun. Majelis hakim dalam timbangnyo manyatoan baso Irman alah mancederai amanat sabagai Ketua DPD RI dan indak jujua pado sidang.

Pado 24 September 2019, Mahkamah Agung (MA) manarimo pamohonan peninjauan kembali oleh Irman. MA manurunkan maso tahanan Irman manjadi 3 tahun panjaro. Juru bicara KPK Febri Diansyah bakato baso panurunan maso hukuman tasabuik indak baarti Irman indak tabukti mambuek tindak pidana korupsi. MA manyatokan Irman tatap terbukti malakukan tindak pidana korupsi.

## Keluarga
Irman manikah jo Liestyana Rizal, saurang padusi dari Sungai Batang di daerah Danau Maninjau. Dari panikahan itu, inyo dikaruniai duo anak padusi jo surang anak laki-laki, iyolah Irviandari Alestya Gusman, Irviandra Fathan Gusman jo Irvianjani Audria Gusman.

## Organisasi

* Dewan Ahli Gambu Minang (1999-2003) 
* Kabun Umum ICMI (2000-2005) 
* Panguwaso Majelis Ekonomi Pimpinan Wilayah Muhammadiah Provinsi Sumatera Barat (2000-2005) 
* Wakil Ketua Dewan Pakar ICMI (2005-2010) 
* Dewan Panutuik Universitas Andalusia, Padang
* Dewan Panantun Universitas Muhammadiyah Sumatera Barat, Padang
* Dewan Kehormatan ESQ

## Jabatan

* Komisaris Utamo PT Padang Industrial Park (PIP) 
* Komisaris Utamo PT Khage Lestari Timber
* Komisaris Utamo PT Sumatra Korea Motor
* Komisaris PT Abdi Bangsa, Tbk
* Komisaris Independen PT Media Nusantara Citra, Tbk
* Direktur Utamo PT Prinavin Prakarsa
* Komisaris Utamo PT Guthri Pasaman Nusantara
* Komisaris Utamo PT Kopitime DotCom, Tbk

## Panghargaan

* Bintang Mahaputra Adipradana
* Honorary Knight Commander Of The Most Distinguished Order Of St. Michael And St. George, (2012)
* Gala Datuk Nan Labiah dari suku Pisang di Guguak Tabek Sarojo, Agam
* Pemimpin Muda Berpengaruh dek Majalah Biografi Politik
* Pemimpin Muda Indonesia dek Partai Keadilan Sejahtera (PKS)
* Pemimpin Muda Berpengaruh dek Majalah Jakarta Political Club
* Pemimpin Muda Potensial di Parlemen dek Pemerintah Amerika Serikat

## Catatan kaki

## Pranala lua

* Profil Irman Gusman  Diarsipkan pado tanggal 5-20 2013 di Wayback Machine.